เเบ่งตั้งงบปลางปี1.2แสนล้านบาท
คลังตั้งงบกลางปี 2554 ถึง 1.2 แสนล้าน "กรณ์" เผยมองข้ามช็อตถึงปีงบ 2555 ทำให้ขาดดุลลดลง และทำงบสมดุลได้ภายใน 5 ปี
14 ม.ค. 2554

คลังตั้งงบกลางปี 2554 ถึง 1.2 แสนล้าน "กรณ์" เผยมองข้ามช็อตถึงปีงบ 2555 ทำให้ขาดดุลลดลง และทำงบสมดุลได้ภายใน 5 ปี
นาย กรณ์ จาติกวณิช รมว.คลัง กล่าวว่า การเสนอจัดทำงบประมาณกลางปี 2554  วันที่ 18 ม.ค. จะไม่ตั้งงบเกิน 1.2 แสนล้านบาท เนื่องจากสำนักงานเศรษฐกิจการคลัง (สศค.) ประเมินว่าในปีงบประมาณนี้รัฐบาลน่าจะเก็บรายได้เกินเป้าประมาณ 1.2 แสนล้านบาท โดยจะนำไปใช้เงินคงคลังประมาณ 8.3 หมื่นล้านบาท ที่เหลือไว้ใช้ฟื้นฟูประเทศจากวาตภัย อุทกภัย ของประเทศที่ผ่านมา
นายกรณ์ กล่าวว่า การตั้งบกลางปีจะทำให้การทำงบประมาณปี 2555 มีความยืดหยุ่นมากขึ้น เพราะจากเดิมมีการตั้งงบมาไว้ใช้เงินคงคลังดังกล่าว ซึ่งเมื่อตั้งบกลางปีใช้แล้ว ก็สามารถรนำเงินดังกล่าวไปเพิ่มเม็ดเงินการลงทุนให้มีความเหมาะสมเพียงพอ หรือ ทำให้การขาดดุลงบประมาณน้อยลง ซึ่งเป็นเป้าหมายของรัฐบาลที่ต้องการทำงบสมดุลภายใน 5 ปี
ทั้งนี้งบประมาณปี 2555 มีการประมาณการรายได้ไว้ 1.9 ล้านล้านบาท และขาดดุลไม่เกิน 4 แสนล้านบาท ลดลงจากปีงบ 2554 ที่ขาดดุล 4.2 แสนล้านบาท เมื่อมีเงินเหลือจากไม่ต้องใช้เงินคงคลัง ก็ทำให้การลดขาดดุลงบประมาณได้อีก